

# Event Details

- **Event Name**: Opstart: Advanced YIN Uddannelse (REST)
- **Event Start and End Date**: Thu, 26 Mar, 2026 at 02:00 pm – Thu, 26 Mar, 2026 at 06:00 pm (+01:00)
- **Event Description**: Advanced YIN Uddannelse (REST)

En advanced uddannelse i stilhed, hvile og tryghed (100 timer)

Den eneste advanced uddannelse i Danmark, der kombinerer Yin Yoga, Restorativ Yoga og Polyvagalteori. En magisk kombination vi kalder Yin Yoga Rest. Det er en uddannelse for dig, der allerede er certificeret Yin Yogalærer og som ønsker at kunne holde et endnu blidere rum og guide dine elever endnu dybere ind i stilheden. Vi tager dig med på en rejse, hvor du fordyber dig i din egen praksis og samtidig efteruddanner dig som yogalærer.

Uddannelsens opbygning og indhold (Hold 3)

MODUL I: THE ART OF RESTING (26. marts - 29. marts 2026)

På første modul dykker vi dybt ned i Restorativ Yoga. Her får du en introduktion til yogaformen og principperne og ikke mindst en større forståelse for forskellen mellem Yin Yoga &amp; Restorativ Yoga. Desuden selvfølgelig også hvordan de to yogaformer på magisk vis kan kombineres. Vi bruger også en del tid på at nørde konkrete yogastillinger, både de blide, støttede Yin stillinger og de bløde, stille Restorative stillinger. Og vi nørder selvfølgelig også en masse udstyr. Sidst men ikke mindst tilbringer vi tid på yogamåtten - hvor du på dette modul især skal opleve den stille Restorative Yoga gennem egen krop og nervesystem.

Underviser: Karina Bargholz / Gæstelærer: Kirstine Stenvad

MODUL II: THE ART OF TOUCHING I (1. maj - 3. maj 2026)

På andet modul åbner vi op for Polyvagalteori med udgangspunkt i DIG. Her har vi fokus på, hvad der sker i dig - i mødet med andre - også når et andet menneske lægger hænder på DIN krop. Du introduceres til den polyvagale stige og nervesystemets fire tilstande: ventral vagal, sympatisk, dorsal vagal og fawn. Desuden også begreber som triggers, lyspunkter og ressourcer. Her zoomer vi ind på dit eget indre og det at kunne sanse forskellige tilstande i dit eget nervesystem, fx tegn på tryghed, kamp, flugt og frys. Efter dette modul vil der være hjemmearbejde i form af at skemalægge og lære dine egne indre tilstande endnu bedre at kende - og hvordan du regulerer dit nervesystem tilbage til mere groundet, forbundet og tryg. Vi fortsætter også med at nørde udstyr i yogastillinger - nu med fokus på berøring.

Underviser: Karina Bargholz / Gæstelærer: Kirstine Stenvad

MODUL III: THE ART OF TOUCHING II (29. maj - 31. maj 2026)

Polyvagalteori er stadig i centrum på dette modul. Men nu med udgangspunkt i at sanse ANDRES tilstande. På modulet får du konkret erfaring med at lægge hænder på kroppe og åbne dit nærvær for den anden. Du lærer forskellige måder at lægge hænder på kroppe - ikke for at rette på stillingen, men for at invitere kroppen til at synke dybere ind i ro, tryghed og hvile. Vi kigger også på et VIGTIGT emne, som er ansvar og samtykke. På dette modul introduceres du også til det sociale engageringssystem og hvordan du skaber tryghed gennem ordvalg, kropssprog, stemmeføring og rummet i det hele taget. Desuden nørder vi sekvensering af Yin Yoga Rest klasser og leger med konkrete undervisningsøvelser.

Underviser: Karina Bargholz

MODUL IV: THE ART OF TEACHING (25. juni - 28. juni 2026)

Det er tid til at binde den fineste sløjfe på uddannelsen. På dette modul skal du undervise en Yin Yoga Rest klasse på 90 minutter. Det betyder at du både får mulighed for at facilitere en yogapraksis - og for at bevæge dig rundt for at putte, støtte og evt. lægge hænder på deltagerne - som er dine medstuderende, der skal forkæles. Desuden vil du med sikkerhed få en masse inspiration med fra de andres klasser til din egen undervisning.

Underviser: Karina Bargholz / Gæstelærer: Kirstine Stenvad

Inden uddannelsens opstart modtager du videomateriale, hvor du blandt andet får genopfrisket kosha modellen og principperne i sekvensering. Så alle har det samme udgangspunkt inden vi mødes første gang.

Sådan siger tidligere deltagere:

"Tusind tusind tak for at holde rum. Det har været en helt fantastisk proces. Så dejligt et forløb. Jeg havde lyserøde briller på længe efter. Det var lige præcis det og jer, jeg havde brug for. Tak for jer." - E.

Om underviserne:

Karina Bargholz var én af de første Yin Yoga undervisere i Danmark - og er kendt for sine blide, blide Yin Yoga klasser. Efter i 2012 at have gennemført sin første 200 timers uddannelse med Mari Nordstrøm (Blid Hot Yoga) blev hun optaget på Sarah Powers' institut, hvor hun gennemførte 300 timers Yin Yoga uddannelse samt mentorforløb med Ty Powers. I de år var hun også i USA for at studere Yin Yoga med Paul Grilley. På Karinas CV står desuden længerevarende uddannelser som: Open Flow Yoga, Hatha Yoga, Restorativ Yoga, Yoga Nidra, Gravid Yoga &amp; Efterfødselsyoga. Karina har undervist tusindvis af yogaklasser siden hun blev certificeret yogalærer i 2012 og er indehaver af YamYam, som åbnede for snart 8 år siden. Hun er desuden uddannet Cand. Mag. Sprogpsykolog &amp; SOURCE Terapeut - og videreuddanner sig løbende inden for det traumeterapeutiske felt.

Kirstine Stenvad var draget af Restorativ Yoga allerede inden sin første yogalæreruddannelse. I 2012 blev hun derfor også uddannet i Restorativ Yoga hos Bo Forbes (USA), og har siden undervist utallige restorative yogaklasser, og fra 2017 også uddannet Restorativ Yogalærere i sit samarbejde med Malika Baladi. De to har desuden skrevet en bog om Restorativ Yoga, udbudt efteruddannelser, afholdt online kurser og retreats m.m. Kirstine er 500hr advanced yogalærer og har videreuddannet sig i bl.a. Yoga Nidra, Ayurveda, Anatomy Trains, Kropsfokuseret Mindfulness, Børneyoga, yogafilosofi m.m. Hun er pt. under uddannelse til Yogaterapeut (v. the Yoga Therapy Institute).
Kirstine er også uddannet skolelærer og har stor passion for og erfaring med det gode læringsrum, differentiering og undervisningsdidaktik. Hun driver til dagligt sit yogastudie Hjerterummet i Faxe, afholder yogalæreruddannelser samt udbyder mentoring for yogalærere.

Praktiske detaljer:

Betingelser for at blive optaget på uddannelsen:

Det er et krav, at du allerede er uddannet Yin Yogalærer - og også gerne har konkret erfaring med at undervise Yin Yoga. Dermed har du formentlig erfaring med at sekvensere samt guide åndedrætsopmærksomhed og meditation eller mindfulness. Sidst men ikke mindst skal du have lyst til at være i et rum med dig og andre, hvor vi udforsker indre tilstande, som kan, men ikke nødvendigvis skal, sætte processer i gang.

Sted &amp; Tidspunkt:

Uddannelsen afholdes hos YamYam i Køge. Der er både hoteller og bed and breakfast i nærheden, hvis du har brug for overnatning. Torsdag &amp; Fredag mødes vi kl. 10.00-18.00 (OBS: 26. marts 14.00-18.00) / Lørdag &amp; Søndag kl. 10.00-17.00.

Pris &amp; Betingelser:

Pris: 16.500, inkl. undervisningsmateriale, drikkevarer og snacks (madpakke skal du selv medbringe på modulerne). Når du bliver optaget på uddannelsen, skal du betale et depositum på 4.500 kroner. Det er muligt at betale restbeløbet rentefrit i flere rater.

Sidste tilmeldingsfrist: 16. marts 2026

Betingelser: Tilmelding er bindende og det er ikke muligt at flytte hele eller dele af uddannelsen til et senere tidspunkt. Ej heller er det muligt at få pengene retur. Ved afbud inden uddannelsen, eller hvis du stopper undervejs, vil det fulde beløb fortsat blive opkrævet, medmindre pladsen kan sælges til en anden. Dette kan vi dog ikke garantere.

Certificering:

Ved mere end 10 procent fravær modtager du ikke noget certifikat. Det er dog muligt at deltage på den resterende uddannelse alligevel.

For at få et certifikat skal du desuden deltage på minimum 5 inspirationsklasser med andre undervisere (online eller fysisk) og undervise minimum 3 øveklasser. Desuden vil der efter modul II være hjemmearbejde i form af at skemalægge og lære dine egne indre tilstande at kende. Sidst men ikke mindst skal du inden den sidste weekend sammensætte en yogaklasse, som du skal aflevere på forhånd og undervise på modul IV. Og selvfølgelig deltage aktivt og nysgerrigt på alle moduler.

Ansøgning &amp; Tilmelding:

For at komme i betragtning til uddannelsen skal du sende os et lille skriv. I dette skal du beskrive hvorfor du ønsker netop denne advanced uddannelse, andre relevante uddannelser (ikke kun yoga), antal års erfaring med yoga samt andet du måtte have på hjerte. Når du er blevet optaget, indbetaler du depositum. Først når vi har modtaget dit depositum, er din plads sikret.

Send din ansøgning til info@yamyoga.dk

Spørgsmål?

Du er altid velkommen til at booke et afklarende telefon- eller skype møde. Mødet koster naturligvis ikke noget. Kontakt os på info@yamyoga.dk eller giv os et kald på +45 3059 2993.
- **Event URL**: https://allevents.in/koege/opstart-advanced-yin-uddannelse-rest/200028750737950
- **Event Categories**: health-wellness, art, meditation, yoga, dog, workshops
- **Interested Audience**: 
  - total_interested_count: 14

## Ticket Details

- **Ticket URL**: https://yamyam.yogo.dk/frontend/index.html?itemType=event&itemId=19084&utm_source=AllEvents.in&utm_medium=event-discovery-platform&utm_campaign=koege-events

## Event venue details

- **city**: Koege
- **state**: RS
- **country**: Denmark
- **location**: YamYam
- **lat**: 55.48657
- **long**: 12.12542
- **full address**: YamYam, Klarkærvej 2, 4600 Køge, Danmark, Koege, Denmark

## Event Organizer details

- **affiliate_id**: 2
- **organizer**: YamYam (https://allevents.in/org/yamyam/16664323)

## Event gallery

- **Alt text**: banner
  - **Image URL**: https://dyn-image.allevents.in/generate-image?v=4&title=Opstart%3A+Advanced+YIN+Uddannelse+%28REST%29&date=Thu%2C+26+Mar%2C+2026+at+02%3A00+pm&bg=1
- **Alt text**: thumbnail
  - **Image URL**: https://cdn-az.allevents.in/events7/banners/7e38ec85320a8ec709d2d830d3788322e20c7526595c923b8f741cb7e9d1669d-rimg-w300-h300-dcd8d8d8-gmir?v=1773882977

## FAQs

- **Q**: When is the event happening?
  - **A:** Thu, 26 Mar, 2026 at 02:00 pm (+01:00)
- **Q**: Where is the event happening?
  - **A:** YamYam, Klarkærvej 2, 4600 Køge, Danmark, Koege, Denmark
- **Q**: Who is organizing the event?
  - **A:** YamYam
- **Q**: What type of event is this?
  - **A:** health-wellness, art, meditation, yoga, dog, workshops
- **Q**: Where can I find ticket details about Opstart: Advanced YIN Uddannelse (REST) ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Opstart: Advanced YIN Uddannelse (REST)",
        "image": "https://dyn-image.allevents.in/generate-image?v=4&title=Opstart%3A+Advanced+YIN+Uddannelse+%28REST%29&date=Thu%2C+26+Mar%2C+2026+at+02%3A00+pm&bg=1",
        "startDate": "2026-03-26T14:00:00+01:00",
        "endDate": "2026-03-26T18:00:00+01:00",
        "url": "https://allevents.in/koege/opstart-advanced-yin-uddannelse-rest/200028750737950",
        "eventStatus": "https://schema.org/EventScheduled",
        "location": {
            "@type": "Place",
            "name": "YamYam",
            "address": {
                "@type": "PostalAddress",
                "streetAddress": "Klarkærvej 2, 4600 Køge, Danmark",
                "addressLocality": "Koege",
                "addressRegion": "RS",
                "addressCountry": "DK"
            },
            "geo": {
                "@type": "GeoCoordinates",
                "latitude": "55.48657",
                "longitude": "12.12542"
            }
        },
        "eventAttendanceMode": "https://schema.org/OfflineEventAttendanceMode",
        "description": "Advanced YIN Uddannelse (REST)\n\nEn advanced uddannelse i stilhed, hvile og tryghed (100 timer)\n\nDen eneste advanced uddannelse i Danmark, der kombinerer Yin Yoga, Restorativ Yoga og Polyvagalteori. En magisk kombination vi kalder Yin Yoga Rest. Det er en uddannelse for dig, der allerede er certifice",
        "organizer": [
            {
                "@type": "Organization",
                "name": "YamYam",
                "url": "https://allevents.in/org/yamyam/16664323"
            }
        ]
    }
]
```